google/wiki40b huggingface dataset:
Vojna Monteovcov

Dej

Na haciende La Arboleda rodiny del Monteovcov panuje pokojná atmosféra. Jedinou starosťou piatich bratov Juana (Mario Cimarro), Josého (José Luis Reséndez), Pedra (Ezequiel Montalt), Gaspara (Fabián Ríos) a Lucasa (Jonathan Islas) je udržať a zveľaďovať haciendu, ktorú ich rodičia v priebehu desaťročí pretvorili na najdôležitejšiu a najprosperujúcejšiu v regióne a súčasne ju ešte viac podnietiť k rastu.
Bratia sa pripravujú na čítanie testamentu po ich nedávno zosnulom otcovi v sprievode dlhoročného a verného sluhu Modesta (Roberto Mateos). Netušia, aký dopad bude mať na nich táto udalosť, ktorá bude koncom ich pokojných dní a že sa stanú súčasťou nového príbehu, ktorý ich čaká. Tesne pred čítaním testamentu a zverejnením videa s posledným príhovorom dona Emilia del Monteho sa objaví Paula del Monteová (Marlene Favela), jeho jediná biologická dcéra, ktorá však neprišla na haciendu len kvôli tomu, aby žiadala časť svojho dedičstva, ale aj preto, aby bratom prevrátila životy naruby.
Od tej chvíle už nič nebude na haciende La Arboleda také, ako predtým. Paula je odhodlaná urobiť čokoľvek a získať všetko, čo jej patrí. Poháňa ju zatrpknutosť, že bola celé roky ignorovaná rodinou z otcovej strany. Preto už pracuje na svojich plánoch a každý z bratov jej poslúži na to, aby sa stali skutočnosťou.
To, s čím však Paula del Monteová nepočítala je, že na tomto mieste, ktorému chcela vždy vládnuť a cítiť sa rovnocenná, môže nájsť lásku, ktorá spôsobí, že navždy zmení svoje zámery. To sa stane, keď spozná Juana, do ktorého sa zamiluje a po prvýkrát v živote nemôže ovládnuť svoje city. Preto je rozhodnutá urobiť všetko pre to, aby si získala jeho lásku a oddelila ho od jeho nastávajúcej, Juliety Millánovej (Margarita Muñoz).
Napriek tomu, že z Pauliných pôvodných plánov už nezostalo takmer nič, snaží sa Sofía Cañadasová (Diana Quijano) dosiahnuť všetkými prostriedkami, aby Paula splnila sľub, ktorý si dali pred rokmi - zmocniť sa celého majetku del Monteovcov.
Fouchères (Yonne)

Poloha

Obec má rozlohu 14,72 km². Najvyšší bod je položený 201 m n. m. a najnižší bod 158 m n. m.

Obyvateľstvo

Počet obyvateľov obce je 397 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Thaon-les-Vosges

Poloha

Obec má rozlohu 11,7 km². Najvyšší bod je položený 377 m n. m. a najnižší bod 296 m n. m.

Obyvateľstvo

Počet obyvateľov obce je 7 948 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Arsague

Poloha

Obec má rozlohu 7,18 km². Najvyšší bod je položený 94 m n. m. a najnižší bod 46 m n. m.

Obyvateľstvo

Počet obyvateľov obce je 334 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bures-sur-Yvette

Poloha

Obec má rozlohu 4,17 km². Najvyšší bod je položený 163 m n. m. a najnižší bod 56 m n. m.

Obyvateľstvo

Počet obyvateľov obce je 9 613 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Niels Henrik Abel

Životopis

Narodil sa v meste Finnøy. V roku 1815 nastúpil na katedrálnu školu v Christianii (terajšie Oslo). Už po troch rokoch dal najavo svojho matematického génia brilantnými riešeniami originálnych problémov od Bernta Holmboea. Zhruba v tom čase jeho otec, chudobný protestantský duchovný, zomrel a jeho rodina sa ocitla v ťažkých finančných pomeroch. Napriek tomu malý dôchodok od štátu dovolil Abelovi nastúpiť na Chistianskú univerzitu v roku 1821.
Abelova prvá pozoruhodná práca bol dôkaz, že nie je možné vyriešiť všeobecné algebrické rovnice piateho a vyššieho stupňa len pomocou odmocnín (pozri aj Abelovu-Ruffiniho vetu). Tento objav bol po prvýkrát uverejnený v roku 1824 nezrozumiteľnou a ťažkou formou a neskôr (1826) v hlbších detailoch v prvom zväzku Crelleho žurnálu. Nasledujúce štátne štipendium mu umožnilo v roku 1825 navštíviť Nemecko a Francúzsko, kde sa stretol s astronómom Schumacherom (1780 – 1850) v Altone neďaleko Hamburgu. Strávil šesť mesiacov v Berlíne, kde sa dobre spoznal s Crellom, ktorý pripravoval vydanie svojho matematického žurnálu. Tento projekt bol Abelom vrelo podporovaný, a v nemalej miere sám prispel k jeho úspechu. Z Berlína odišiel do Freibergu, kde sa venoval výskumu teórii funkcií; eliptické, hypereliptické a nová trieda teraz známa ako abelovské funkcie sa intenzívne študujú.
V roku 1826 sa presťahoval do Paríža, kde sa počas svojho desaťmesačného pobytu stretol s vedúcimi francúzskymi matematikmi. Bol však nedocenený, pretože jeho práca nebola veľmi známa a jeho skromnosť mu nedovoľovala sa príliš chváliť svojimi objavmi. Finančné problémy, ktoré ho nikdy neopustili, ho nakoniec donútili prestať cestovať a po návrate späť do Nórska chvíľu vyučoval v Chistianii. Začiatkom apríla 1829 mu Crelle poslal z Berlína list s ponukou (priznaná docentúra), ale ten dorazil do Nórska až dva dni po Abelovej smrti na zápal pľúc vo Frolande pri Arendale.

Prínos

O Abelovi Adrien-Marie Legendre povedal: „Quelle tête celle du jeune Norvegien!“ („Akú má len ten mladý Nór hlavu!“). Tento nórsky matematik výrazne posunul znalosti v oblasti matematickej analýzy, začal výskum nových smerov a štúdium funkcií na úrovni, ktorá poskytla ďalším matematikom mnoho záverov, na ktorých sa dalo ďalej stavať. 
Spoluzakladateľ teórie grúp, teórie eliptických funkcií (za čo obdržal cenu Francúzskej akadémie in memoriam v roku 1830), zakladateľ teórie algebrických funkcií. Významne sa podieľal na rozvoji teórie nekonečných radov. 
Jeho práce, ktoré sa z väčšej časti objavili v Crelleho žurnáli, boli upravené Holmboeom a zverejnené v roku 1839 švédskou vládou. Kompletnejšia edícia od Ludwiga Sylowa a Sophusa Lieho bola vydaná v roku 1881. Prídavné meno „abelovský“, odvodené z jeho mena, sa stalo v matematike veľmi rozšírené (napr. abelovská grupa, abelovská kategória, abelovská varieta).
Na jeho počesť bola v roku 2002 založená Abelova cena.
Vladimír Nemec

Klubový hokej

Vladimír nemec začínal s hokejom v klube Dukla Trenčín. Premiéru v seniorskom hokeji absolvoval v sezóne 1996/97 v 1. hokejovej lige SR v drese klubu HK VTJ Piešťany, ktoré boli v tom čase trenčianskym B mužstvom. O sezónu neskôr už hrával za A mužstvo Dukly Trenčín v Extralige. Počas tejto sezóny si zahral aj za slovenskú reprezentáciu do 20 rokov na Majstrovstvách Sveta juniorov, kde odohral 6 stretnutí. od nového ročníka hrával v Extralige za klub HC Martimex ZŤS Martin. Po sezóne prestúpil do tímu HK 32 Liptovský Mikuláš. Sezónu 2001/02 začal v Dukle Trenčín, ale po dvoch stretnutiach odišiel do zámoria. Zmluvu podpísal s klubom Idaho Steelheads z ligy WCHL. Ďalšiu sezónu ešte začal v Idahu, ale sezónu odohrral za tím Johnstown Chiefs v lige ECHL. Za tento klub odohral aj ročník 2002/03. Pred sezónou 2003/04 sa vrátil do slovenskej Extraligy. Zmluvu podpísal s klubom HK Nitra. Sezónu 2004/05 začal u nováčika v Extralige HK Dubnica nad Váhom, ale z Dubnice nad Váhom prestúpil po 33 zápasoch do Dukly Trenčín za ktorú odohral 13 zápasov v základnej časti a 8 v play-off. Za Duklu Trenčín odohral nasledujúce 4 sezóny. Pred ročníkom 2009/10 podpísal zmluvu s klubom HC Slovan Bratislava, ale sezónu dokončil v drese tímu MsHK Žilina. V klube MsHK Žilina strávil aj ďalšie dve sezóny. V sezóne 2011/12 bol v mužstve asistentom kapitána. Nasledujúce dve sezóny odohral za tím ŠHK 37 Piešťany. Pred sezónou 2014/15 sa stal hráčom Dukly Trenčín. Po sezóne 2016/17 ukončil aktívnu činnosť.
30 prípadov majora Zemana

Major Zeman se vrací

V roku 2004 ohlásila spoločnosť Idefia plánované natáčanie filmu Major Zeman se vrací. Kvôli problémom s autorskými právami film nebol realizovaný. V plánovanom scenári je penzista Zeman znovu povolaný do akcie a prizná, že už od 60. rokov pracoval tajne pre americkú CIA. Tento scenár sa stretol so značným odporom fanúšikov seriálu.
Hviezdne vojny: Epizóda V – Impérium vracia úder

Názov

Anglický názov je „Star Wars: Episode V – The Empire Strikes Back“, veľmi bežný je aj skrátený názov „The Empire Strikes Back“. Na videách znel názov „Star Wars V: The Empire Strikes Back“.
V prípade slovenského názvu sa zdroje rozchádzajú, ale veci sa pravdepodobne majú takto: Slovenský distribučný názov z 90-tych rokov je „Hviezdne vojny: Epizóda V – Impérium vracia úder“, veľmi bežný (najmä pôvodne) je však skrátený názov „Impérium vracia úder“. V slovenskej televízii sa použil názov „Hviezdne vojny V – Impérium vracia úder“.

Dej

Rebeli sa ukrývajú pred Impériom na ľadovej planéte Hoth. Impérium nájde Rebelov a tí musia utiecť z planéty. Po ľadovej bitke Luke a R2-D2 utečú v X-Wingu, Han, Leia, Chewbacca a C-3PO v Millenium Falcon.
Luke Skywalker nájde Yodu, Majstra Jedi starého 900 rokov, a začne svoj výcvik Jediho. Vďaka zrade Landa Calrissiana je posádka Millenium Falcon chytená v oblačnom meste na planéte Bespin silami Impéria a Han Solo je zmrazený do karbonitu, zvyšok posádky a Lando je zatknutý Impériom. Sola si odnesie Boba Fett, aby za neho získal odmenu u Jabba Hutta.
Pri tréningu Jediov má Luke víziu, že jeho priatelia sú v nebezpečenstve, aj napriek varovaniu Yodu a ducha Obi-Wana (Bena) Kenobiho sa ich vydá zachrániť. Landova osobná stráž zadrží vojakov Impéria a Lando, Leia, Chewbacca a C-3PO pri úteku stretnú R2-D2. Utečú spoločne na Millenium Falcon. Luke medzitým bojuje s Vaderom. Pri boji príde o ruku a dozvie sa, že Darth Vader je jeho otec. Na Millenium Falcon ucíti Leia vďaka Sile, že Luke je v nebezpečenstve. Zachráni ho a Luke dostane novú umelú ruku. Lando a Chewbacca odlietajú vo Falcone nájsť Sola.
Aguilcourt

Polohopis

Aguilcourt má rozlohu 10,57 km². Najvyšší bod je položený 102 m n. m. a najnižší bod 54 m n. m.

Obyvateľstvo

Aguilcourt má 327 obyvateľov (2009).
Graf vývoja obyvateľstva:
Zdroje: INSEE
Zem Františka Jozefa

Zem Františka Jozefa (rus. Земля Франца-Иосифа – Zemľa Franca-Iosifa) je súostrovie, ktoré sa nachádza na ďalekom severe Ruska. Leží v Severnom ľadovom oceáne severne od Novej Zeme, východne od Špicbergov a administratívne patrí do Archangeľskej oblasti. Súostrovie sa skladá zo 191 ľadom pokrytých ostrovov s celkovou rozlohou 16 134 km². Nemá žiadnych pôvodných obyvateľov ale nachádza sa tu niekoľko ruských sídiel. Obživou je mäso mrožov a tuleňov.
Svojou polohou je najsevernejším súostrovím v súvislosti s Euráziou. Najsevernejší bod súostrovia a Ruska je na myse Čeljuskin na Rudolfovom ostrove. Súostrovie je vzdialené iba 900 až 1 100 km od severného pólu.
Súostrovie pravdepodobne prvýkrát objavili nórski moreplavci Nils Fredrik Rønnbeck a Aidijärvi na škuneri Spidsbergen v roku 1865. Podľa záznamov sa plavili východne od Špicbergov až dosiahli novú zem, ktorú pomenovali Nordøst-Spitsbergen. Nie je známe či boli aj na brehoch súostrovia a na nové ostrovy sa skoro zabudlo. Oficiálny objav sa uskutočnil v roku 1873 Rakúsko-Uhorskou expedíciou na severný pól, ktorú viedli Julius von Payer a Karl Weyprecht. Súostrovie pomenovali na počesť cisára Františka Jozefa I. Pretože bola expedícia financovaná súkromnými zdrojmi a nie oficiálne, nebolo súostrovie nikdy súčasťou Rakúsko-Uhorska. V roku 1926 súostrovie obsadil Sovietsky zväz a osídlil ho vedeckým a vojenským personálom. Prístup na ostrov loďami je možný iba počas niekoľkých letných týždňov.
Ferrari Challenge

Série

Obe Európske série sa delia na dve triedy, triedu s profesionálnymi jazdcami (Trofeo Pirelli class) a amatérsku "džentlmenskú" (Copa Shell class), americká séria má len jednu triedu.

Vozidlá

Ferrari Challenge používa bežný model auta vyrobený pre cestné použitie, modifikovaný o bezpečnostné prvky. Kvôli zníženiu hmotnosti nepoužíva nič z komfortnej výbavy. V roku 1993 sa začínalo jazdiť s Ferrari 348 Berlinetta, nasledovaný modelom Ferrari 355 Berlinetta a v roku 2000 Ferrari 360 Modena. Ferrari 360CS (Challenge Stradale) bol prvý pretekársky model predávaný pre použitie na verejných komunikáciách.
F430 Challenge vstúpil na scénu v roku 2006. Na tomto modeli boli prvýkrát použité carbon-keramické brzdové kotúče a výkon vzrástol o 80 koní oproti predchodcovi 360CS, čo posunulo F430 Challenge bližšie ku modelu F 430 GT2 používanom v American Le Mans Series, Le Mans Series, FIA GT Championship a 24 Hours of Le Mans.

Médiá

V rokoch 1999 a 2009 vznikli videohry inšpirované šampionátom Ferrari Challenge.
Kostol svätého Martina (Moravany nad Váhom)

Popis

Bočná loď stojí na základoch niekdajšieho stredovekého románskeho kostola z prvej polovice 13. storočia. V zázname z kanonickej vizitácie zo 7.9. 1788 sa síce konštatuje, že letopočet nie je známy, avšak pri oprave kríža na veži bol zistený letopočet vyrazený na medenej guli pod krížom a podľa pamätníka tejto udalosti je to rok 1465.
Konštrukcia je murovaná z trvanlivého materiálu s drevenou strechou a šindľovou krytinou a vydláždenou podlahou z pálenej tehly. Loď zaklenutá dvoma poľami krížovej klenby. Presbytérium je zaklenuté valenou lunetovou klenbou, od hlavnej lode je oddelené vyvýšenou podlahou dvomi stupňami. Bočná loď s krížovou klenbou je polkruhového pôdorysu s barokovým oltárom Sedembolestnej Panny Márie. Chórus drevenej konštrukcie, bol nad vstupnou časťou za vchodom hlavnej lode. Veža nad vstupnou bránou má pôdorys šesťuholníka o šírke poldruhej orgie a výške 10 orgií (18,96 m)
Na veži boli inštalované tri zvony, najväčší vážil dva centenárie (200 kg), stredný 140 libier (78 kg), a malý 60 libier (32 kg).
Sakristia tvorí samostatný prístavok z ľavej strany kostola, v roku 1978 bola urobená nová strieška.
Kostol slúžil ako útulok v čase vojnového nebezpečenstva a v rokoch tureckej okupácie (okolo roku 1599) ako mešita.
Oltár s dominujúcou sochou svätého Michala Archanjela so štyrmi evanjelistami po stranách v dolnej časti bol vysvätený biskupom Antonom Révaiom (Révay). Interiér kostola bol okrem toho vybavený drevenými lavicami a kamennou krstiteľnicou s medeným krytom. Z 3. júna 1616 pochádza maľba a nápisy na vnútornej stene kostola.
Aj keď náboženský život obce sa dokumentuje románskym kostolom z prvej polovice 13. storočia, vlastnú faru mala obec až o 500 rokov neskôr, t. j. od roku 1706. Dovtedy bola obec farskou filiálkou Piešťan.

Využitie kostola

Kostol je využívaný len príležitostne, pri pohrebných obradoch a 2. novembra na Spomienku všetkých verných zosnulých (Dušičky). Úlohu farského kostola prevzal tzv. Dolný kostol Panny Márie Ružencovej, postavený v rokoch 1866 až 1873.
Disjunktné pojmy

Disjunktné pojmy sú pojmy, pri ktorých triedy, výsledkom poznania ktorých sú tieto pojmy, neobsahujú nijaký spoločný prvok.
Pojem a jeho negácia sú vždy disjunktné, pretože niet indivídua, ktoré by zároveň malo i nemalo v tom istom ohľade určitý znak.
Grièges

Polohopis

Grièges má rozlohu 14,87 km². Najvyšší bod je položený 212 m n. m. a najnižší bod 169 m n. m.

Obyvateľstvo

Grièges má 1850 obyvateľov (2009).
Graf vývoja obyvateľstva:
Zdroje: INSEE
Biosféra

Biodiverzita

Všetky druhy rastlín, živočíchov, mikroorganizmov a húb tvoriacich biosféru sa označujú pojmom biodiverzita. Diverzita je v biosfére rozmiestnená veľmi nerovnomerne. Najviac druhov je sústredených do určitých prostredí. Na súši sú to predovšetkým dažďové lesy tropického pásma, v morskom biocykle sú to najmä teplé moria v oblasti koralových ostrovov. Biologická diverzita klesá smerom k pólom a do vysokých hôr.

Obývateľnosť

Existencia rozmanitej biosféry na Zemi nie je samozrejmá, ale závislá od množstva podporných podmienok. NASA definovala základné kritériá obývateľnosti ako: „väčšie oblasti s tekutou vodou, podmienky umožňujúce vytvorenie komplexných organických molekúl a energetický zdroj pre udržanie metabolizmu“. Z toho vyplýva, že obežná dráha planéty okolo centrálnej hviezdy musí mať správnu vzdialenosť a kvôli udržateľnosti života aj približne kruhový tvar, aby voda nezamrzla alebo sa nevyparila. Táto podmienka býva nazývaná Goldilockov princíp alebo obývateľná zóna.  
Takisto je potrebné, aby planéta mala určitú veľkosť, aby bola schopná udržať život podobný nášmu. Nízka gravitácia malých planét totiž neumožňuje udržanie atmosféry. Molekuly dosahujú únikovú rýchlosť a unikajú do vesmíru, k čomu im dopomáha aj slnečný vietor a kolízie. V prípade planét s tenkou atmosférou nie je dostatok hmoty na základnú biochémiu a majú slabú tepelnú izoláciu, zle vedú teplo cez svoj povrch (napríklad Mars je oveľa chladnejší ako Zem a teplotné výkyvy medzi dňom a nocou dosahujú až 80°C), poskytujú slabú ochranu proti meteoroidom a radiácii. V prípade nízkeho atmosferického tlaku nemôže voda existovať v tekutom stave - teplotný rozsah, v ktorom je tekutá, je menší pri nízkom tlaku. Menšie planéty majú tiež vyšší pomer povrchu k objemu a preto majú tendenciu viac vyžarovať a strácať energiu; stávajú sa geologicky mŕtvymi, pričom povrch nie je pomocou vulkánov, zemetrasení a tektonickej aktivity zásobovaný život udržujúcimi materiálmi ani regulátormi teploty, ako sú skleníkové plyny na Zemi (napríklad CO₂). Štúdia z Harward-Smithovho centra pre astrofyziku tvrdí, že veľkosť Zeme pravdepodobne leží na spodnej hranici obývateľnosti. Ak by bola menšia, platňová tektonika by nemohla existovať. Hoci Venuša má 85% hmoty Zeme, žiadnu platňovú tektoniku sa nepodarilo objaviť. Planéty väčšie ako Zem majú naopak už príliš silnú gravitáciu, ktorá má negatívny vplyv na ich obývateľnosť – vyšší tlak zmení vlastnosti atmosféry aj tektonického charakteru planéty. 
Existencia biosféry je možná vďaka atmosfére Zeme, ktorá obsahuje dôležité látky pre život a zároveň udržiava vodu na planéte v kvapalnom skupenstve. Z tohto dôvodu a tiež kvôli neustálym výmenám látok a energie s oceánmi je atmosféra nevyhnutná aj pre existenciu striktne morských organizmov. Atmosféra zároveň plní ochrannú funkciu pred kozmickým žiarením a dopadmi menších meteoritov na zemský povrch. Ďalším nevyhnutným predpokladom pre existenciu biosféry sú kolobehy rôznych látok, z ktorých najznámejší je kolobeh vody.
Margny-lès-Compiègne

Poloha

Obec má rozlohu 6,66 km². Najvyšší bod je položený 102 m n. m. a najnižší bod 31 m n. m.

Obyvateľstvo

Počet obyvateľov obce je 7 825 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Labourgade

Poloha

Obec má rozlohu 5,49 km². Najvyšší bod je položený 171 m n. m. a najnižší bod 85 m n. m.

Obyvateľstvo

Počet obyvateľov obce je 169 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
La Loge-Pomblin

Poloha

Obec má rozlohu 5,22 km². Najvyšší bod je položený 170 m n. m. a najnižší bod 127 m n. m.

Obyvateľstvo

Počet obyvateľov obce je 67 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Diferenciálna rovnica

Diferenciálna rovnica je matematická rovnica, v ktorej ako premenné vystupujú derivácie funkcií. Diferenciálne rovnice tvoria základy fyzikálnych výpočtov a sú používané vo väčšine oblastí ľudského poznania (pozri napríklad Schrödingerovu rovnicu).

Definícia

Diferenciálnou rovnicou nazývame každú rovnicu, ktorá je zapísateľná v tvare

Rovnica teda obsahuje premenné, funkcie, konštanty i derivácie funkcií. Podľa stupňa derivácie, ktorú rovnica obsahuje rozlišujeme rády diferenciálnych rovníc.

Rád diferenciálnej rovnice

Rád diferenciálnej rovnice je rád najvyššej derivácie, ktorá je v nej obsiahnutá.
Matematická teória diferenciálnych rovníc sa zaoberá existenciou riešení, jednoznačnosťou riešení, závislosťou riešení na počiatočných a krajných podmienkach.
Vo fyzike a ďalších aplikáciách je zaujímavé najmä získanie analytického riešenia, teda napríklad funkcie , ktorá rovnicu rieši. Ak taká funkcie nejde analyticky vyjadriť, potom je nutné numerické riešenie diferenciálnych rovníc.

1. príklad

Typickým príkladom diferenciálnej rovnice prvého rádu je rovnica

kde pod  rozumieme deriváciu funkcie . Rovnica sa rieši ekvivalentnými úpravami. Z rovnice sa snažíme vyjadriť funkciu :
Rovnica je upravená. Použili sme tzv. separovanie premenných. K finálnemu tvaru riešenia dospejeme integrovaním oboch strán rovnice:
Poznámka: Integrály daných funkcií počítame podľa tabuľkových integrálov:
Poznámka: Konštanta C je vyjadrená v logaritme. Konštanta sa píše v tvare, v akom je funkcia 
Teraz vypočítané integrály dosadíme a vyjadríme funkciu :

V tomto riešení sa vyskytuje konštanta, ktorú sme schopní dopočítať zo začiatočných podmienok. Obvykle sa zadáva začiatočná podmienka .

2. príklad

Riešme diferenciálnu rovnicu  bez začiatočných podmienok. Opäť ako v prvom príklade, aj tu sa snažíme separovať premenné tým spôsobom, že  oddelíme na jednu stranu a ostatné na druhú:
Premenné sú oddelené, môžeme integrovať  a dostaneme rovnicu:
Cytoplazma

Cytoplazma je v eukaryotických bunkách označenie pre cytosól (základná plazma), organely (okrem karyoplazmy) a bunkové inklúzie. Je to časť protoplazmy. Často sa pojmom chybne chápe len cytosól (základná plazma).
Štruktúru cytoplazmy zabezpečuje cytoskelet. Cytoplazma je od okolia oddelená cytoplazmatickou membránou, ktorá reguluje príjem a výdaj látok.
Uhy

Dejiny

Prvá písomná zmienka o obci pochádza z roku 1318.
Fay (Somme)

Poloha

Obec má rozlohu 3,9 km². Najvyšší bod je položený 82 m n. m. a najnižší bod 52 m n. m.

Obyvateľstvo

Počet obyvateľov obce je 122 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bourg (Haute-Marne)

Poloha

Obec má rozlohu 7,23 km². Najvyšší bod je položený 463 m n. m. a najnižší bod 317 m n. m.

Obyvateľstvo

Počet obyvateľov obce je 149 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Elzange

Poloha

Obec má rozlohu 4,01 km². Najvyšší bod je položený 306 m n. m. a najnižší bod 157 m n. m.

Obyvateľstvo

Počet obyvateľov obce je 775 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Plana (Sofia)

Charakteristika

Dedina sa nachádza v kopcovitom teréne v pohorí Plana vo vysokej nadmorskej výške (priemer je 1 200 m n. m.) 34 km juhovýchodne od centra Sofie. Tvorí niekoľko oddelených osád.

Dejiny

Dedina bola v minulosti založená kočovnými pastiermi z oblasti Egejského Macedónska. Jej poloha zaručovala výborné pastvinárske možnosti a čiastočne chránila osadníkov pred tureckými nájazdmi.

Pamiatky

V dedine sa nachádza kostol svätého Juraja.

Doprava

Spojenie s okolím zabezpečuje pravidelná autobusová linka Sofijskej mestskej hromadnej dopravy.
Soubise (Charente-Maritime)

Poloha

Obec má rozlohu 10,93 km². Najvyšší bod je položený 22 m n. m. a najnižší bod 0 m n. m.

Obyvateľstvo

Počet obyvateľov obce je 2 970 (2009).
Nasledujúci graf zobrazuje vývoj počtu obyvateľov v obci.
Zdroje: INSEE